laion/Wikipedia-Exotic huggingface dataset:
שיפ (נהר)

נהר שיפ (באנגלית: The Sheep River) הוא נהר הממוקם בדרום-מערב פרובינציית אלברטה שבקנדה. הנהר מהווה חלק ממערכת נהר בואו.  מוצאו של הנהר (50°40′22″N 114°57′26″W﻿ / ﻿50.67278°N 114.95736°W﻿ / 50.67278; -114.95736﻿ (Sheep River Origin)), בגובה של 2,100 מטרים מעל פני הים, הוא בשטח הפארק הפרובינציאלי אזור הפרא אלבו-שיפ. הנהר מתאחד עם נהר הייווד, כ- 8 קלומטרים מזרחי לעיירה אוקוטוקס (50°44′24″N 113°51′17″W﻿ / ﻿50.73998°N 113.85475°W﻿ / 50.73998; -113.85475﻿ (Sheep River Mouth)). גובהו של שפך הנהר - 983 מטרים מעל פני הים. הספקו הממוצע של הנהר הוא 6 מטר מעוקב של מים בשנייה. נהר שיפ מספק מי שתייה לעיירות אוקוטוקס, טרנר ואלי, ובלק דיאמונד. אל נהר שיפ זורמים היובלים הבאים (לפי סדרם ממוצא הנהר עד שפך הנהר): נחל ריי (Rae Creek) - שזורם מהר ריי נחל ברנס (Burns Creek) נחל קליף (Cliff Creek) נחל ג'נקשן (Junction Creek) נחל בלורוק (Bluerock Creek) נחל גורג' (Gorge Creek) נחל דייסון (Dyson Creek) נחל מארץ' (March Creek) נחל קואול (Coal Creek) נחל וולף (Wolf Creek) נחל לונג פריירי (Long Prairie Creek) נחל מכבי (Macabee Creek) נחל וייט ואלי (Waite Valley Creek) נחל לינהאם (Lineham Creek) נחל טרנר (Turner Valley) נחל ת'ריפוינט (Threepoint Creek) נחל ספרינג (Spring Creek) נחל וילסון (Wilson Coulee) נהר שיפ ויובליו, כמו גם נהר הייווד הם אתרי דיג פופולריים. מדיה וקבצים בנושא שיפ בוויקישיתוף הפארק הפרובינציאלי נהר שיפ - אתר רשמי מפלי נהר שיפ באתר albertawow מידע לרוכבי אופניים בעמק נהר שיפ נהר שיפ - מידע לדייגים (אורכב 01.12.2017 בארכיון Wayback Machine) מסלולי הליכה לצד נהר שיפ באתר alltrails תצלום לוויין של נהר שיפ מסלולי הליכה באזור נהר שיפ שיפ, בביצוע דייג בנהר שיפ, סרטון באתר יוטיוב תחזית מזג אוויר עדכנית לנהר שיפ דיג בנהר שיפ ונהר הייווד
שיפ

האם התכוונתם ל... שיפ - סוגה של ספרות חובבים שיפ (נהר) – נהר בהרי הרוקי הקנדיים האי שיפ – מספר איים בשם זה אישים: אלכסנדרה שיפ – שחקנית אמריקאית ג'ון וסלי שיפ – שחקן אמריקאי שיף שיפה
האי שיפ

האם התכוונתם ל... האי שיפ – אי במדינת וושינגטון שבארצות הברית האי שיפ (אנגליה) – אי במחוז קאמבריה שבאנגליה האי שיפ (סקוטלנד) – אי במחוז ארגייל וביוט שבסקוטלנד האי שיפ (צפון אירלנד) – אי במחוז אנטרים שבצפון אירלנד האי שיפ (נובה סקוטיה) – אי בנובה סקוטיה איי שיפ - כינוי לאיי פארו
אלברט שמידט

אלברט גאורג שמידט פון גאורגנג (בגרמנית: Albert Georg Schmidt von Georgenegg;‏ 2 באפריל 1861 – 29 באפריל 1930) היה גנרל בצבא האוסטרו-הונגרי אשר פיקד על כוחות במלחמת העולם הראשונה. שמידט נולד ב-2 באפריל 1861 בעיר פוזן שהשתייכה אז לקיסרות הגרמנית. כיום שם העיר פוזנן והיא נמצאת בתחומי פולין המודרנית. ב-1878 הוא נרשם ללימודים בבית הספר לקצינים בווינה ואז באקדמיה הצבאית הטרזיאנית ולאחר מכן התגייס לצבא האוסטרו-הונגרי והוצב ברגימנט הרגלים ה-32 בדרגת לויטננט. ב-1883 הוא השתתף במערכה לדיכוי מורדים מוסלמים בבוסניה והרצגובינה, ולאחריה הועלה לדרגת אובר-לויטננט. בין השנים 1885-1887 עבר קורס קצינים נוסף בווינה, וב-1890 הועלה לדרגת האופטמן. לאחר מכן הועבר למטה בריגדת חי"ר, וב-1896 הועלה לדרגת מיור. ב-1900 הועלה לדרגת אוברסט-לויטננט ומונה לראש מטה בריגדת חי"ר. ב-1903 הועלה לדרגת אוברסט וממרץ 1906 עד אפריל 1900 שימש כראש מטה הקורפוס ה-8 בפראג. ב-1 בנובמבר 1909 הוא קודם לדרגת גנרל מיור, והוענק לו תואר האצולה "פון גאורגנג". ב-31 באוקטובר 1912 הועלה לדרגת פלדמרשל-לוטננט ומונה למפקד הדיוויזיה ה-43 שחנתה בצ'רנוביץ. ערך מורחב – מלחמת העולם הראשונה עם פרוץ מלחמת העולם הראשונה באוגוסט 1914 נפרסה הדיוויזיה של שמידט בחזית המזרחית כחלק מהקורפוס ה-12 של הרמן קבש אשר בתורו היה חלק מהארמייה השנייה של אדוארד פון בהם-ארמולי. הוא פיקד על הדיוויזיה במהלך קרב גליציה וקרב למברג, ובאביב 1915 השתתף במתקפת הקרפטים. במאי 1915 הוא החליף את קרל טרשצ'יאנסקי פון נאדוש בתפקיד מפקד הקורפוס הרביעי שהיה חלק מהארמייה השנייה. ב-7 במאי 1916 הוא הועלה לדרגת גנרל חיל הרגלים. ביוני של אותה שנה הותקף הקורפוס שלו בידי הארמייה הרוסית ה-11 במסגרת מתקפת ברוסילוב, והתמוטט כליל. בשל כך הוא הודח מתפקידו. בסתיו 1917 הוא הפך לממונה על הצנזורה הצבאית. הוא עזב את הצבא עם סיום המלחמה ב-1918. לאחר המלחמה התגורר שמידט בבאד אישל עד מותו ב-29 באפריל 1930 בגיל 69. אלברט שמידט (באנגלית)
SVT Barnkanalen

SVT Barnkanalen (נקרא גם SVTB או Barnkanalen) הוא ערוץ טלוויזיה ציבורי המשודר בשוודיה, ומשדר תוכן לילדים. Barnkanalen החל לשדר ב-23 בדצמבר 2002. בשנה הראשונה שלו הערוץ שידר בין 6:30 בבוקר עד 6:00 בערב בימי חול. בנוסף הערוץ לקח "חופשת קיץ" בין ה-23 במאי עד ה-18 באוגוסט. בשאר זמן השידורים שידר הערוץ תוכן שונה, דוגמת טניס. התוכניות ששודרו בשעות הבוקר כוונו לילדי הגן, ואילו תוכניות אחר הצוהריים היו מיועדות לילדים מבוגרים יותר (לפני גיל העשרה). מיד לאחר תוכניות הבוקר שודרו שידורים חוזרים וב-13:00 שודרה בערוץ תוכנית אינטראקטיבית בשם Twebby ולאחריה הוצגו תוכניות לילדים גדולים יותר. באחר הצוהריים שודרו תוכניות אנימציה, תוכניות בשפה האנגלית ודרמות מארכיון SVT. ב-1 בנובמבר 2003 הערוץ החל לשדר בסופי שבוע, מ-7:00 בבוקר, והחל משנת 2004 החל הערוץ לשדר במשך כל ימות השנה. ב-27 באוגוסט 2007 הרחיב הערוץ את שידוריו עד 7 בערב. תוכניות הבוקר, המיועדות לגיל הרך, לא משודרות בשפה השוודית, הן מתורגמות לשוודית או ללא קול, כיוון שדיבוב יקר לביצוע, כמו גם הפקת תוכניות חדשות. התוכניות המשודרות כוללות סדרות דרמה שונות מאוסטרליה, ארצות הברית, בריטניה, הולנד, יפן וקנדה. בין השנים 2011 עד 2014 היה אחראי הערוץ על שידור תחרות האירוויזיון לאחר ששודרה ב-SVT1. בתחילה היה זמין הערוץ בשידורי הלוויין של Canal Digital, והיה משודר באופן חופשי, ובכך היה הערוץ הראשון ששודר ללא הצפנה. כמו כן הערוץ חתם על הסכם הפצה עם Viasat בשנת 2003. בשנת 2013 אחוז הצפייה הממוצע של הערוץ היה 3.5%. סמליל הערוץ בין השנים 2002-2006 סמליל הערוץ בין השנים 2006-2008 סמליל הערוץ בין השנים 2008-2012 סמליל הערוץ הנוכחי אתר האינטרנט הרשמי של SVT Barnkanalen (בשוודית) SVT Barnkanalen, ברשת החברתית אינסטגרם SVT Barnkanalen, ברשת החברתית טיקטוק SVT Barnkanalen, סרטונים בערוץ היוטיוב הדף לא נמצא
Kunskapskanalen

Kunskapskanalen (בתרגום חופשי: ערוץ הידע) הוא ערוץ טלוויזיה ציבורי שוודי, הנמצא בבעלות השידור הציבורי השוודי, Sveriges Television, ובבעלות הרדיו החינוכי השוודי, Utbildningsradion. הערוץ משדר סרטים דוקומנטריים, תוכניות חינוכיות וכדומה. כמעט 70% מכלל האוכלוסייה בשוודיה יכול לצפות בשידורי הערוץ, נכון לשנת 2014. לערוץ ממוצע צפייה יומי של 3.8%. ב-6 במאי 2003 הוכרז על תוכניות להפעלת הערוץ. בשעה 18:15, ב-27 בספטמבר 2004 החלו שידורי הערוץ. הערוץ שידר בימי ראשון-חמישי בין השעות 18:00-23:00. שידורי הערוץ חולקו תחת הכותרת "עוד", ביום ראשון - היסטוריה, ביום שני - תרבות, ביום שלישי - טבע, ביום רביעי - מדע, וביום חמישי - העולם. ב-20 בינואר 2006 החל הערוץ לשדר גם בימים שישי ושבת. הערוץ שודר בעבר כמו ערוץ SVT Barnkanalen. ב-18 בינואר 2010 הערוץ החל לשדר כבר בשעה 9:00 בבוקר. ב-25 בנובמבר 2013 הערוץ הגיש בקשה לדר בפורמט HDTV ב-16 באפריל 2014 הממשלה נתנה אור ירוק לערוץ לשדר בפורמט HDTV. כיום הערוץ משודר בפורמט זה בחלק מפלטפורמות לקליטת שידורי טלוויזיה בשוודיה, דוגמת Sappa, Bredbandsbolaget ו-Canal Digital. ערוץ הידע משודר בכל החבילות הבסיסיות של כל מפעילי הטלוויזיה, כלומר ל-70% מאוכלוסיית המדינה יש גישה לשידורי הערוץ. החל ממצע 2005 הערוץ משודר באופן אנלוגי, דבר שהעלה באופן חד את זמינות הערוץ לאוכלוסיית שוודיה. ביקורת הופנתה כלפי הערוץ על שאינו זמין באופן חופשי ברשתות הכבלים. ב-1 ביולי 2005 נכנס לתוקפו הסכם ובו נקבע כי הערוץ ישודר ללא תשלום ברשתות הכבלים. שידורי הערוץ זמינים גם דרך SVT Play ו-UR Play. עוד תרבות עוד על העולם מדע בעולם טלוויזיה עוד היסטוריה מדינת הרווחה עוד מדע יותר טבע דיקטטור או אמא סלון אתר האינטרנט הרשמי של Kunskapskanalen Kunskapskanalen, במסד הנתונים הקולנועיים IMDb (באנגלית) אישור לערוץ הידע לשדר ב-HDTV
יום המהגר הבין-לאומי

יום המהגר הבין-לאומי הוא יום ציון בין-לאומי המבקש להגביר את המודעות להגירה. יום המהגר הבינלאומי נקבע ב-18 בדצמבר, על ידי העצרת הכללית של האומות המאוחדות בארבעה בדצמבר 2000. ב-18 בדצמבר 1990, העצרת הכללית אימצה את האמנה הבינלאומית בדבר הגנה על זכויות של מהגרי עבודה ובני משפחותיהם. ביום זה, במדינות רבות, ממשלות, ארגונים בינלאומיים ואזוריים וארגונים ללא מטרת רווח מפיצים מידע ומעלים את המודעות לזכויות אדם וחירויות פוליטיות בסיסיות של מהגרים, על מנת להבטיח את ההגנה למהגרים ובעקבות המספר ההולך וגדל של מהגרים בינלאומיים. בספטמבר 2006, נערך דיון בנושא הגירה ופיתוח בינלאומי בעצרת הכללית של האו"ם בהשתתפות נציגים רמי דרג מ-132 מדינות. בסיכום הדיון פורסמה הודעה שכללה מספר מסרים: הגירה, היא תופעה הולכת וגוברת שבאפשרותה לתרום תרומה חיובית לפיתוח מדינות המוצא ומדינות היעד, בתנאי שהיא נתמכת על ידי מדיניות נכונה. יתרונות ההגירה, יבואו לידי ביטוי רק אם יכובדו זכויות היסוד וחירויותיהם של כל המהגרים. כן, מדינות צריכות להגביר את שיתוף הפעולה הבינלאומי בנושא ההגירה אזורית וגלובלית. המשתתפים הכירו בכך שלצד היתרונות של הגירה בין מדינות, היא אינה תחליף לפיתוח. לעיתים קרובות מדי, מהגרים נאלצים לחפש עבודה במדינות אחרות בגלל עוני, סכסוכים או הפרות של זכויות אדם. שלום וביטחון, ממשל תקין, שלטון החוק והזדמנויות לעבודה הוגנת במדינות המוצא, יבטיחו שאנשים ימשיכו להתגורר במדינות המוצא מתוך בחירה ולא מתוך צורך. בהמשך לכינוס. ממשלת בלגיה הקימה פורום עולמי בנושא הגירה ופיתוח ((The Global Forum on Migration and Development (GFMD) להתייעצות מרצון, לכל המדינות החברות באו"ם ומשקיפים. בעצרת הכללית בספטמבר 2016 בהשתתפות ראשי מדינות נערך דיון בנושא תנועת הפליטים ומהגרים הגוברת בעולם. הדיון הסתיים בהצהרה משותפת המכונה הצהרת ניו יורק. הצהרת ניו יורק לפליטים ולמהגרים מבטאת את הרצון הפוליטי של מנהיגי העולם להציל חיים, להגן על זכויותיהם ולשאת באחריות בקנה מידה עולמי לטיפול מהגרים. ארגון ההגירה הבינלאומי מעריך כי המספר הכולל של מהגרים בינלאומיים גדל מ-175 מיליון מהגרים בשנת 2000 ליותר מ-244 מיליון מהגרים בינלאומיים בשנת 2015, המהווים כ-3.3% מאוכלוסיית העולם. מדיה וקבצים בנושא יום המהגר הבין-לאומי בוויקישיתוף אתר האינטרנט הרשמי של יום המהגר הבין-לאומי (בספרדית) אתר האינטרנט הרשמי של יום המהגר הבין-לאומי (באנגלית) International Migrants Day, World Health Organization (באנגלית) International Migrants Day, www.timeanddate.com (באנגלית) International Mountain Day, 11 December, www.un.org (באנגלית) The GFMD Process | Global Forum on Migration and Development, gfmd.org (באנגלית) Peter Thomson, UN General Assembly Adopts Historic Declaration for Refugees and Migrants, Huffington Post, ‏2016-09-19 (באנגלית) "New York Declaration". Refugees and Migrants (באנגלית). 2016-09-15. נבדק ב-2017-12-15. Ewelina U. Ochab, For The International Migrants Day - Understanding Not Fear, Forbes (באנגלית) "Chapter 2". International Organization for Migration (באנגלית). 2017-10-25. אורכב מ-המקור ב-2018-03-31. נבדק ב-2017-12-15.
DR2

DR2 הוא ערוץ הטלוויזיה השני המשודר בידי (Danish Broadcasting Corporation (DR, תאגיד השידור הדני בדנמרק. הערוץ משדר מגוון רחב של נושאים, אך נוטה יותר לכיוון של שידור תוכניות אינטלקטואליות, יותר מאשר אלו המשודרות בערוץ DR1 הפופולרי. כמו ערוצי הטלוויזיה והרדיו האחרים של DR, הוא ממומן מכספי מיסים, ולכן הוא פטור מפרסום. הערוץ הושק ב-1996 כערוץ כבלים/לוויין בלבד, דבר שהיה שנוי במחלוקת באותה עת, כיוון שהוא הפר את עקרונות השידור הציבורי, שצריך להיות זמין לכולם, והתחנה החדשה לא הייתה זמינה לכל הצופים. לביקורת התווספה העובדה של-DR אכן הייתה יכולת לשדר שידורים יבשתיים חופשיים, אך היא השתמשה בה לצורך בדיקת קליטת השידורים. הערוץ הוא הדומה ביותר לערוץ הבריטי BBC Four, מבחינת התוכן שהוא משדר, הכולל קומדיות, תוכניות תעודה וחדשות. הוא זכה לשבחים רבים עבור תוכניות איכותיות, עם סדרות רבות ומגוונות. הערוץ גם משדר סדרות בריטיות רבות. עקב תחילת שידורי הטלוויזיה הדיגיטלית (והפסקת כל השידורים האנלוגיים בטלוויזיה למעט בטלוויזיה בכבלים) בדנמרק ב-1 בנובמבר 2009, הערוץ משודר ללא תשלום במערכת DVB-T ו-MPEG-4. בשנת 2013 הערוץ עבר שינוי והחל לשדר 24 שעות ביממה עם שידור חדשות בכל שעה ותוכניות העוסקות בענייני היום. הערוץ הפסיק לשדר בשיטת SDTV ועבר לשדר בפורמט תמונה HD 720p ב-28 בפברואר 2017. Deadline - חדשות So ein Ding - תוכנית על חידושים טכנולוגיים Filmpeler - סרטי איכות מכל המדינות TV TV TV - תוכנית העוסקת בטלוויזיה Rytteriet - קומדיה דנית Bonderøven  - עברה לערוץ DR1 לאחר הצלחה גדולה קולומבו להעיר את המתים חשד המיש מקבת ווייקליף ספוקס חוות הגוף אוני לינדל הדוקטורים המעופפים הדיילי שואו אתר האינטרנט הרשמי של DR2 (בדנית) DR2 opgraderer kvaliteten på antenne-tv, tvnyt.com (ארכיון) "Alle DR kanaler i HD hos Stofa fra i dag". DIGITALT.TV (בדנית). 2017-01-30. נבדק ב-2017-12-15. "Waoo tilføjer DR kanaler i HD 28. februar". DIGITALT.TV (בדנית). 2017-02-21. נבדק ב-2017-12-15. "Alle DR kanaler på vej i HD hos YouSee". DIGITALT.TV (בדנית). 2017-01-17. נבדק ב-2017-12-15.
סמי קצב

סמי קצב (נולד ב-1946) הוא איש עסקים ישראלי, בעלי קבוצת SK (נסקא תעשיות - אס קיי גרופ בע"מ) הכוללת בין השאר את מספנות ישראל, תעשיות נשק לישראל (IWI) ומפרולייט. קצב נולד באבאדאן שבאיראן, בן למשפחה ממוצא פרסי-איראני ועיראקי. ב-1962 עלה לישראל עם הוריו וארבעת אחיו, והתגורר בשכונה א' בבאר שבע. בצה"ל שירת בחיל התותחנים פיקד על סוללה ובמלחמת ששת הימים שימש קצין סיוע ארטילרי בחטיבה 7. לאחר שחרורו עבד בחברת סולתם ובמסגרת זו נשלח לאיראן ועסק בתחום של פיתוח מערכות ארטילריה לצבא האיראני בתקופת שלטונו של מוחמד רזא שאה פהלווי. טרום המהפכה האיראנית ב-1979 שב לישראל. הוא רכש מפעל לעיבוד שבבי בשלומי וב-1995 רכש את חברת מספנות ישראל יחד עם שלמה שמלצר ושלומי פוגל ומכהן כיושב ראש דירקטוריון החברה. פעילותו בתחום החברות הביטחוניות המשיכה עם רכישת חברת הכוונות האופטיות "מפרולייט" בשנת 2000, ב-2001 רכש את חברת הפריסקופים לרק"ם "יוניסקופ", ב-2003 רכש מפעל אלקטרואופטיקה בארצות הברית. ב-2005 רכש את מפעל "מגן" של התעשייה הצבאית המייצר נשק קל והקים את חברת תעשיות נשק לישראל (IWI). רכישות נוספות בתחום הביטחוני היו של חברות בתחום האופטיקה, לייזרים ואמצעי ראיית לילה: ניו נגה לייט, נייט לייט טכנולוגיות, פריזמטק, אם.אס.אי, ופולס אינטרו סיסטמס, של חברת ציוד התקשורת קמרו־טק ושל ויז'נמפ (visionmap). כמו כן קצב הבעלים של חברת הנדל"ן "אושירה". חגי עמית, אורה קורן, תידלק את חומייני ומפנטז על רכישת התעשייה האווירית: הכירו את סמי קצב, מסוחרי הנשק הגדולים בישראל, באתר TheMarker‏, 23 בדצמבר 2010 אורן פרוינד, מה מסתתר במחסן הנשק שמביא סמי קצב לתל אביב?, באתר כלכליסט, 14 בנובמבר 2017 חזי שטרנליכט, ‏התעשיין שעובד סביב השעון כדי לעזור לצה"ל לנצח, באתר גלובס, 24 בנובמבר 2023 אורן פרוינד, מה מסתתר במחסן הנשק שמביא סמי קצב לתל אביב?, באתר כלכליסט, 14 בנובמבר 2017
קאיפו כהן

קאיפּוּ כהן (נולדה ב-30 בדצמבר 1978) היא שחקנית ישראלית, אשר את עיקר פרסומה צברה כשגילמה בתפקיד הראשי את דמותה של אביה בסרט הקולנוע "הקיץ של אביה" ובסרט "עץ הדומים תפוס". כהן נולדה לצלמת פסי גירש ולשלמה כהן בעת שהוריה שהו בקונגו שבאפריקה. פירוש השם קאיפו הוא אלכוהול שעושים באפריקה משורש של עץ. לאחר גירושי הוריה והגעתה עם אמה לישראל החלה בגיל ארבע לרקוד בלט. בשנת 1988, בעת שרקדה ב"מרכז ביכורי העיתים" בתל אביב, צפו בה מלהקי הסרט "הקיץ של אביה" והיא נבחרה לתפקיד של אביה בסרט. בגיל 14 החלה ללמוד מחול בפריז, ולאחר חזרתה לישראל השתתפה בשנת 1994 בסרט ההמשך "עץ הדומים תפוס", ולאחר השתתפותה בסרט זה פרשה ממשחק. בבגרותה הקימה חברה לקוסמטיקה אורגנית. בשנת 2011 השתתפה בהצגת היחיד "העלמה אלזה" שהועלתה בפסטיבל תיאטרונטו. בשנת 2014 השתתפה כהן בסרט "חלונות". קאיפו כהן, במיזם "אישים" לתיעוד היצירה הישראלית קאיפו כהן, במסד הנתונים הקולנועיים IMDb (באנגלית) גיל משעלי, ‏הקיץ של קאיפו: מה עלה בגורלה של אביה?, באתר ‏מאקו‏, 11 ביוני 2015 דליה קרפל, אובססיית המוות של האמנית פסי גירש, באתר הארץ, 26 במרץ 2014 כרמלה טייכמן בשיחה עם פסי גירש, אמנית. בין מציאות לדמיון דרך העינית יולי 2015, באתר בית לאמנות ישראלית באקדמית תל אביב-יפו גילה אלמגור, על המבחנים שערכה לסרט "הקיץ של אביה", חדשות, 5 בספטמבר 1988 עירית שמגר, הקיץ של קאיפו, מעריב, 6 באפריל 1988 טל לוין, עכבר העיר, תיאטרונטו 2011: נותנים לנשים את הבמה, באתר הארץ, 22 באפריל 2011 חלונות, באתר הבמה
מגדל הנערה (איסטנבול)

מגדל הנערה (בטורקית: Kız Kulesi, מכונה לעיתים גם מגדל לאנדרוס) הוא מגדל השוכן על אי קטנטן בפתח הדרומי של הבוספורוס, כ-200 מטרים משכונת אוסקודר שבאיסטנבול. אחרי הניצחון האתונאי בקרב קיזיקוס, הגנרל אלקיביאדס בנה תחנת מכס לספינות העוברות בבוספורוס, על סלע קטן מצפון לאוסקודר. לצורך השליטה על תנועת הספינות, נמתחה שרשרת ברזל מהמגדל אל הצד האירופי של הבוספורוס. בשנת 1110, הקיסר הביזנטי אלכסיוס הראשון בנה באותו המקום מגדל העשוי עץ ומוקף בחומת אבן, כחלק ממערך הגנה על קונסטנטינופול, שכלל הקמת מגדל נוסף, באזור ארמון טופקאפי של היום. במהלך תקופת כיבוש קונסטנטינופול, שהה במקום חיל מצב ביזנטי בפיקודו של גבריאל טרוויזנו מוונציה. לאחר ניצחון העות'מאנים וכיבוש העיר, המגדל שימש כמגדל שמירה ותצפית. המגדל נקרא גם "מגדל לאנדרוס", משום שהמיתוס על הרו ולאנדרוס התרחש בדרדנלים. המגדל נהרס ברעידת האדמה של 1509 ואז נבנה מחדש בתקופת הסולטן סלים הראשון. משום שהמים הסובבים את האי עליו נמצא המגדל רדודים מאוד, הוסב המגדל לשמש כמגדלור. חלקו הפנימי של המגדל היה עשוי עץ, ואכן בשנת 1721, נשרף המגדל משום שהשמן ששימש להדלקת הפנס במגדלור טפטף על חלקי העץ בהשפעת רוח חזקה. לאחר השריפה, המגדל עבר שיפוץ בהתאם לתוכנית של האדריכל הראשי של איסטנבול, דאמאט איברהים פאשה - המגדלור נבנה מחדש מאבן, ונוספה לו כיפת עופרת. המגדל עבר שיפוץ נוסף בשנת 1731. כשהאימפריה העות'מאנית החלה להיחלש, שב המגדל לשמש כמגדל שמירה, על מנת להגן על העיר. בין השנים 1830–1831, המגדל שימש כקרנטינה, במטרה לעצור את מגפת הכולרה שתקפה את איסטנבול. בשנים 1832–1833, תחת שלטון הסולטן מהמוט השני, נערך שיפוץ גדול, ובו עוצב בסגנון המשלב בארוק עם אלמנטים עות'מאניים, וכיפת המגדל שופצה. בשנת 1943, הוצבו סלעים סביב המגדל כדי למנוע את החלקתו לעבר הים. בשנת 1959 הועבר המגדל לשימוש חיל הים הטורקי, ושימש כתחנת רדאר. המגדל שופץ בשנת 1998 לכבוד הסרט העולם אינו מספיק של ג'יימס בונד. תומכות ברזל הוצבו סביב המגדל לאחר רעידת האדמה של 1999. המגדל פתח את שעריו לציבור בפעם הראשונה בשנת 2000, וכיום יש בו בית קפה. לפי אגדה טורקית פופולרית, לסולטן אחד הייתה בת אשר אהב מאוד. יום אחד, בביקור אצל אורקל, עלתה נבואה לפיה הבת תוכש בידי נחש ארסי ביום הולדתה ה-18. הסולטן שחשש לשלום בתו, בנה את המגדל על האי המבודד מהיבשה כדי שתהיה מוגנת מפני נחשים. ביום הולדתה ה-18, הסולטן בא לבקר את בתו במגדל, הביא לה סלסילת פירות אקזוטיים כמתנת יום הולדת, ושמח שהצליח למנוע את התגשמות הנבואה. אבל, כאשר פתחה הבת את הסל, יצא ממנו נחש שהתחבא בין הפירות והכיש אותה למוות כפי שחזתה האורקל. לכן נקרא המגדל "מגדל הנערה". סירות פרטיות מפעילות קווים יומיים מרחבי איסטנבול אל המגדל. בבסיס המגדל שוכנת מסעדה, ובחלקו העליון בית קפה. המגדל הופיע בצד האחורי של שטר 10 לירה טורקית בשנים 1966–1981. מדיה וקבצים בנושא מגדל הנערה בוויקישיתוף אתר האינטרנט הרשמי של מגדל הנערה
אנדרטת בה"ד 9

אנדרטת בה"ד 9 היא אנדרטה המנציחה 15 נופלים מגדוד התותחנים של בה"ד 9 במלחמת יום הכיפורים אשר נהרגו באזור תל פארס ב-7 באוקטובר 1973. האנדרטה נמצאת על ציר הנפט בדרום רמת הגולן, כ-3.5 קילומטרים ממערב לתל פארס וכ-3.5 קילומטרים צפונית לגבעת אורחה (תל ג'וחדר). גדוד בה"ד 9 הוקם בחופזה ב-5 באוקטובר 1973, יום לפני פרוץ מלחמת יום הכיפורים, והורכב ממדריכים, צוערים וחניכים מבית הספר לתותחנות (שישב אז בצריפין). על הגדוד פיקד סא"ל בן-עמי כהן שהיה מפקד קורס הקצינים. הגדוד הצטייד בתומ"תי M-50 במחנה פילון ועלה לרמת הגולן עוד באותו הלילה. הסוללות נפרשו ברמת הגולן כאשר בתל פארס נפרסה הסוללה הדרומית ביותר (שתי סוללות נוספות נפרסו באזור הר חרמונית וסמוך לעין זיוון). עם פרוץ הקרבות ב-6 באוקטובר החלה הסוללה בירי ארטילרי על הכוחות הסורים התוקפים כמו גם אש מסייעת למוצבי החי"ר באזור. במהלך שעות הערב והלילה החלו כוחות השריון הסורי לפרוץ את הקו הסגול ולחדור לדרום רמת הגולן במספר צירים. טנקים סורים עקפו את תל פארס והתקדמו לעומק השטח ברמת הגולן. תמונת המצב הקשה התבררה בפיקוד הצפון רק במהלך הלילה, כשמאות טנקים סורים כבר נמצאים בתוך שטח רמת הגולן. לאחר השעה 4 לפנות בוקר קיבלה הסוללה, שהייתה פרוסה בתל פארס, הוראה לסגת מערבה. הסוללה החלה לנוע מערבה אולם זמן קצר לאחר מכן נכנסה שיירת התומ"תים לתוך חניון לילה של פלוגת טנקים סורית. שני הכלים הראשונים (נגמ"ש המפי"ק והתומ"ת שהיה אחריו בטור) הצליחו לעבור את הפלוגה הסורית בטרם זוהו, אולם אז הבינו הסורים כי מולם כוח הישראלי והחלו לירות על השיירה מטווחים קצרים. שלושת התומ"תים הנותרים נפגעו מהירי. 15 חיילים נהרגו ו-18 נפצעו. גדוד בה"ד 9 המשיך במלחמה והשתתף בימים הבאים בקרב עמק הבכא ובקרבות במובלעת הסורית. ב-12 באוקטובר חיפה הגדוד על חילוצו של יוסי בן-חנן מתל א-שמס. במהלך הירי טווחה אחת הסוללות באש נגד סוללות, אך בשל הצורך בחיפוי רציף על החילוץ הוחלט להמשיך בירי. פגז ארטילרי שפגע בתוך הסוללה הביא למותם של שישה חיילים ולפציעתם של כמה אחרים. הגדוד פורק ב-18 באוקטובר עת הוחלף על ידי גדוד מילואים שתפס את עמדותיו במובלעת. חיילי הגדוד חזרו לצריפין להמשך הכשרתם. האנדרטה הוקמה בשנת 1974 על ידי משפחות הנופלים סמוך למקום בו נפגעה הסוללה. האנדרטה מורכבת מגלעד אשר נבנה מאבני בזלת ועליו לוח זיכרון ובו מונצחים שמות הנופלים. מימין לגלעד מוצב פסל ועליו סמל התותחנים ושלט המתאר את נסיבות נפילת הלוחמים. מסביב לגלעד פזורים שלטים נמוכים ועל כל אחד מהם שמו של אחד מהנופלים. ניתן להגיע אל האנדרטה בנסיעה של כ-1.2 קילומטרים מערבה מכביש 98 בכביש משובש. אנדרטת גדוד 405 אנדרטה לחיילי התותחנים שנפלו בקרב תל פארס במלחמת יום הכיפורים - תיאור האנדרטה באתר "יזכור" 14 באוקטובר 2020 (IDT)Card1&Daf=2 סיפורו של גדוד בה"ד 9 במלחמת יום הכיפורים, סא"ל בן-עמי כהן, מרכז מחקר ומידע של חיל התותחנים, מאי 2001 שלמה מן, נרצחי סוללת בה"ד 9, הבלוג "נעמוש", 23 באוגוסט 2023 אבירם ברקאי, על בלימה, עמ' 331-332.
עידן כרמלי

עידן כרמלי (נולד ב-20 בספטמבר 1999) הוא יוטיובר ושחקן ישראלי. ערוץ היוטיוב שלו פעיל מנובמבר 2010. באוקטובר 2017 השתתף בטקס חלוקת כפתורי הכסף של יוטיוב. "סיגל ברנר" - סדרת סרטונים של מתיחות טלפוניות בו הוא מתחזה לאשה בשם סיגל ברנר ומותח בעיקר מוקדים טלפוניים של מקומות עבודה. "האחרון ש..." - סדרת סרטונים בהם מאתגר כרמלי חברים לנצח באתגר ולהיות האחרון שנכשל. "בעיניים מכוסות" - סדרה בת 2 עונות בהם הושיב זוג זרים בעיניים מכוסות ושאל אותם שאלות התאמה אחד על השני. ולוגים - ולוגים המצולמים בעיקר במקומות אליהם טס לטייל עם חבריו. ניסויים חברתיים - סדרת סרטונים בהם הוא עושה ניסויים ומצפה לראות כיצד יגיבו האנשים. אתגרים - סרטונים בהם כרמלי מאתגר את עצמו או את חבריו לבצע משימות. מתיחות - סרטונים בהם הוא מותח את חבריו ואף זרים ברחוב. "חובה או 10 ביצים לפרצוף" - סדרת סרטונים עם משימות מאתגרות ואפשרות לוותר ולקבל 10 ביצים לפרצוף. פרודיות - סרטונים בהם כרמלי עושה פרודיות לשירים. במאי 2019 עורר כרמלי סערה, לאחר שהעלה לערוץ סרטון שתיעד תחרות מז'אנר "האחרון ש..." שבו המטרה הייתה לשבת תחת השמש ולהימנע משתיית מים במשך שעות רבות, ולאחר מכן ביקש מהמשתתפים להיכנס לרכב סגור בלי מזגן, כשהחום בחוץ עמד על 42 מעלות צלזיוס. הפרס לאחרון שישתה מים היה 1,000 ש"ח. בעקבות הסערה הסיר כרמלי את הסרטון מהערוץ שלו. עידן כרמלי זכה במקום השלישי בתחרות הפרטית ״היפגבר״ (ayafe gever) לשנת-׳2020׳ או בכינויה המוכר יותר -(ipegever). התחרות מוכרת בעיקר בעולם הנערים. רוב האנשים לא מכירים את התחרות, אך התחרות פועלת כבר משנת-2010 והפסיקה את שנות הפעילות שלה בשנת-2022. התחרות היא תחרות לא חוקית, והמכלול שלה הוא לדרג נערים בנראותם. בשנת 2015 השתתף בסרט "פלאפל אטומי" בתפקיד מרון. באותה שנה השתתף לזמן קצר בהנחיית טקס פרסי אופיר לשנת 2015. בשנים שלאחר מכן העלה סרטים קצרים לערוץ היוטיוב שלו, בהם הוא משחק בתפקיד הראשי. עידן כרמלי, ברשת החברתית אינסטגרם עידן כרמלי, סרטונים בערוץ היוטיוב עידן כרמלי, במיזם "אישים" לתיעוד היצירה הישראלית עידן כרמלי, במסד הנתונים הקולנועיים IMDb (באנגלית) תוכנית על עידן כרמלי בתוכנית מועדון ארוחת הבוקר בתחנת הרדיו 103FM Telecom News - YouTube במספרים: הרגלי הצפייה של הישראלים וכפתור הכסף ליוצרים, באתר www.telecomnews.co.il האתגרים המסוכנים תופסים תאוצה - עשר פלוס, באתר www.eserplus.net יום בלי מים ואתגרי רשת מסוכנים? כך תנערו את המתבגרים שלכם, באתר ישראל היום, ‏30 במאי 2019 מסוכן: יוטיובר העמיד נערים בשרב עם אתגר ללא שתיית מים, באתר פרוגי, ‏28 במאי 2019 מערכת, ‏היוטיובר שעבר את הגבול: "קיבלתי טלפון מאמא שלי, היא אמרה שזה לא טוב", באתר ‏מאקו‏, 29 במאי 2019 "פלאפל אטומי": סאטירה בפיתה, באתר ynet, 11 בספטמבר 2015 מיכל טרבס ועידן כרמלי: "הנוער לא נורא כמו שמלכלכים", באתר פרוגי, ‏16 באוקטובר 2015
יחסי אוסטרליה–מונטנגרו

יחסי אוסטרליה–מונטנגרו הם היחסים הדיפלומטיים הרשמיים שבין קהיליית אוסטרליה לבין רפובליקת מונטנגרו. אוסטרליה הכירה במונטנגרו באופן רשמי ב-27 ביוני 2006. יחסים דיפלומטיים בין שתי המדינות כוננו ב-1 בספטמבר 2006. בשנת 2016, הסחר הכולל בין שתי המדינות הסתכם ב-493,000 אירו. הייבוא מאוסטרליה למונטנגרו עמד על ערך של 68,000 יורו, והייצוא לאוסטרליה ממונטנגרו עמד על 426,000 יורו. ערכן של השקעות ישירות של אוסטרלים במונטנגרו נמדד בשנת 2012 ועמד על 1,699,924,06 יורו. ב-2011, במהלך מפקד האוכלוסין האוסטרלי, 1,553 איש הצהירו כי הם מונטנגרים במקור, או ממוצא מונטנגרי. אוסטרליה אינה מיוצגת במונטנגרו בדרג השגרירות אלא באמצעות שגרירותה בבלגרד, בירת סרביה. מונטנגרו אינה מיוצגת באוסטרליה בדרג השגרירות אלא באמצעות שגרירותה באבו דאבי, בירת איחוד האמירויות הערביות. Australija, באתר משרד החוץ המונטנגרי (במונטנגרית) MONTENEGRO, נתוני סחר עם מונטנגרו באתר משרד החוץ האוסטרלי Montenegro country brief, באתר משרד החוץ האוסטרלי Australian Embassy Serbia, אתר שגרירות אוסטרליה בסרביה